Kamu bisa jelasin ke aku soal Marie Fredriksson dalam bahasa melayu?

Gun-Marie Fredriksson, sering ditulis Marie Fredriksson (; 30 Mei 1958 - 9 Disember 2019) ialah penyanyi-penulis lagu pop, pianis, dan pelukis Sweden. Beliau dikenali sebagai salah seorang ahli duo pop rock Roxette pada 1986 bersama Per Gessle. Mereka berdua berjaya mencipta nama di pentas antarabangsa pada akhir 1980-an dan awal '90-an menerusi album Look Sharp! (1988) dan Joyride (1991). Enam lagu mereka masuk dalam carta lagu Billboard Hot 100: "The Look", "Listen to Your Heart", "Dangerous", "It Must Have Been Love", "Joyride" dan "Fading Like a Flower (Every Time You Leave)".

Fredriksson mempunyai zaman kegemilangan kerjaya muziknya di Sweden sebelum menubuhkan Roxette. Beliau dahulunya ialah anggota kumpulan punk Strul, band yang merintis festival muziknya sendiri pada tahun 1979. Pembubaran Strul menjadi permulaan dari projek Fredriksson selanjutnya, MaMas Barn. Sejak itu, beliau mengeluarkan single. Album pertamanya, Het vind, dikeluarkan pada 1984, diikuti oleh Den sjunde vågen pada 1986 dan ... Efter stormen pada 1987. Kejayaan Roxette ke pentas antarabangsa bertepatan dengan peningkatan kerjaya Fredriksson sebagai penyanyi solo. Sepanjang tempoh itu, beliau hanya melancarkan bukan album single bertajuk "Sparvöga" tahun 1989. Beliau kemudian melancarkan album-album solo seperti Den ständiga resan (1992) dan I en tid som vår (1996).

Pada tahun 2002, Fredriksson didiagnosis mengihdap tumor otak. Semasa menjalani pemulihan, beliau merakamkan lagu sebagai penyanyi solo. Beliau melancarkan The Change pada 2004 dan Min bäste vän pada 2006 serta bukan album single "Där du andas" pada 2008. Beliau dan Gessle kemudian bersatu semula dan mengeluarkan beberapa album di bawah nama Roxette, kemudian mengadakan konsert jelajah di seluruh dunia. Beliau melancarkan Nu! sebagai penyanyi solo di Sweden pada 2013.